AV SAMME FORFATTER

Han (poesi, 2015)

Vannfall (poesi, 2016)

Atle Håland

Jeg reiser

et blad

skifter farge fra grønt til gult

en tykkere jakke henger på knaggen i ganga

han kjøpte inn te og stearinlys

sitter stille

lytter til stengelen

han bestemmer seg etter å ha lest

om to atten år gamle jenter som haiker gjennom Europa

de har med pepperspray i tilfelle

men den ligger helt nederst i sekken

de har mer umiddelbar bruk for badetøyet

kvelden før

stiller han vekkerklokka

og lager ei spilleliste

som passer til skyer og landskap sett ovenfra

med «The joy of D.H. Lawrence» f.eks.

kan han lage seg en film

om alt som skjer i bygdene han flyr over